**Z á p i s n i c a**

**zo zasadania obecného zastupiteľstva konaného dňa 18. 12. 2020 vo Vyšnom Klátove**

Prítomní: podľa pripojenej prezenčnej listiny

**P r o g r a m :**

1. Otvorenie

2. Určenie návrhovej komisie, overovateľov zápisnice a zapisovateľa

3. Schválenie programu

4. Kontrola plnenia uznesení

5. Schválenie rozpočtu na roky 2021-2023

6. Úprava rozpočtu medzi položkami – dôvodová správa k rozpočtovému opatreniu

7. Schválenie odmien pracovníkom a poslancom OZ

8. Memorandum o spolupráci obci s mestom Košice na riešenie územného miestneho rozvoja /UMR/ pre roky 2021-2027

9. Rôzne

- informácia o príprave projektov na budúce obdobie

- odpoveď z Okresného úradu, odbor bytovej politky na základe žiadosti o posúdenie vydania súhlasu na dodatok č. 1 ÚPNZ

- zrušenie kultúrno spoločenských podujatí - Štefanská zábava, Silvester a iné z dôvodu pandemickej situácie

10. Návrh na uznesenie

11. Záver

R o k o v a n i e

k bodu č. 1/ Otvorenie

Zasadanie OZ otvoril a viedol starosta obce Ondrej Jusko. Oboznámil prítomných s programom zasadania, ktorý bol jednomyseľne schválený.

k bodu č. 2/ Voľba návrhovej komisie, overovateľov zápisnice a zapisovateľa

Do návrhovej komisie boli navrhnutý Jozef Macko a František Harčár. Za overovateľov zápisnice boli určený Štefan Juhás a Ing. Viera Ruščák Balogová. Za zapisovateľku bola určená Dana Michalanská.

k bodu č. 3/ Schválenie programu zasadania

Starosta predniesol program zasadania ktorý bol poslancami schválený .

k bodu č. 4/ Kontrola plnenia uznesenia

Starosta po prečítaní kontroly plnenia uznesenia konštatoval, že uznesenie z predchádzajúceho OZ bolo splnené.

k bodu č.5/ Schválenie rozpočtu na roky 2021-2023

V tomto bode starosta informoval poslancov o tom, že k navrhovanému rozpočtu neboli vznesené žiadne pripomienky. Avšak bola daná otázka od poslankyne Ing. Viery Ruščák Balogovej či v rozpočte sú zahrnuté výdavky vo výške 2000 € na „inovatívne nápady občanov, ktoré poslanci na poslednom zasadnutí navrhovali zapracovať do rozpočtu. Bolo dohodnuté, že tieto výdavky sú zahrnuté na položke 0111 717001 Rozvoj obce. Poslanci rozpočet jednomyseľne schválili.

k bodu č.6/ Úprava rozpočtu medzi položkami - dôvodová správa k rozpočtovému opatreniu

Starosta prečítal poslancom dôvodovú správu k rozpočtovému opatreniu č. 1 ako presun rozpočtových prostriedkov v rámci rozpočtu a to z dôvodu, že v schválenom rozpočte na rok 2020 neboli zahrnuté výdavky za celoplošné testovanie COVID 19 a taktiež príspevok na refundáciu miezd MŠ z dôvodu nariadenia vlády – COVID 19. Táto úprava rozpočtu medzi položkami bola poslancami schválená. /viď uznesenie/.

k bodu č.7/ Schválenie odmien pracovníkom a poslancom OZ

V tomto bode boli navrhnuté koncoročné odmeny pre pracovníkov a poslancov OZ, ktoré boli schválené.

k bodu č. 8/ Memorandum o spolupráci obci s mestom Košice na riešenie územného miestneho rozvoja /UMR/ pre roky 2021-2027

Tu starosta hovoril o tom, že mesto Košice uskutočnilo pracovné stretnutie so zástupcami obci z Košice – okolia, ktorého cieľom bolo rozhodnutie o ďalšom spoločnom postupe pri plánovaní a rozvoji mesta Košice a okolitých obcí v novom programovom období 2021 – 2027. Na základe toho bolo zaslané obciam na podpis Memorandum o spolupráci na príprave Integrovanej územnej stratégie udržateľného mestského rozvoja funkčnej oblasti mesta Košice, ktoré bude vyjadrením obce že bude súčasťou územia UMR. Poslanci OZ súhlasili s uzatvorením uvedeného memoranda.

k bodu č. 9/ Rôzne

- informácia o príprave projektov na budúce obdobie

Tu sa hovorilo o príprave projektov na budúce obdobie ako je napr. projekt na ukončenie športového areálu.

- odpoveď z Okresného úradu, odbor bytovej politiky na základe žiadosti o posúdenie vydania súhlasu na dodatok č. 1 ÚPNZ

Starosta prečítal poslancom list z Okresného úradu ohľadom podanej žiadosti o posúdenie vydania súhlasu na dodatok č. 1 ÚPNZ. Tento list bol odovzdaný p. Bohušovi, ktorý doloží potrebné doklady k uvedenej žiadosti.

- zrušenie kultúrno spoločenských podujatí - Štefanská zábava, Silvester a iné z dôvodu pandemickej situácie

Tu sa hovorilo o tom, že z dôvodu pandemickej situácie sa rušia kultúrno spoločenské podujatia – Štefanská zábava a Silvester.

k bodu č. 10/ Návrh na uznesenie

k bodu č. 11/ Záver

Po ukončení programu starosta obce poďakoval všetkým prítomným za ich aktívnu účasť.

Overovatelia zápisnice: Starosta obce:

Štefan Juhás Ondrej Jusko

Ing. Viera Ruščák Balogová